РФ гуманитари конвойĕ
РФ гуманитари конвойĕ — вăрçăран аптранă тухăç Украина регионĕсене (2014 çулхи çу уйăхĕнче йĕркеленнĕ Çĕнĕ Раççее кĕрекен тĕнчере йышăнман Донец тата Лугань республикисем)  2014 çулхи çурла уйăхĕнчи Раççей гуманитари пулăшăвĕ. Çурлан 12-мĕшĕнче Наро-Фоминск хулинче (Мускав облаçĕ) пуçтарнă 280 шурă КАМАЗ автоколонни çурлан 22-мĕшĕнче Украина патшалăх чиккине Лугань Халăх Республикин салтакĕсем тытса тăракан Изварино чикĕ вырăнĕнче каçса çав кунах мĕнпур гуманитари тиевне Луганск çитернĕ.

Умĕнхи кун-çулĕ 
2014 çулхи çурлан 11-мĕшĕнче РФ президенчĕ Владимир Путин Жозе Мануэл Баррозу Еврокомиссин председателĕпе телефонпа калаçнă чухне Украинăна гуманитари конвойĕ ăсатнă пирки хыпарланă.

Йышĕ 
Çурлан 12-мĕшĕнче Раççей Наро-Фоминскра Мускав облаçĕнче пурăнакансем пуçтарнă гуманитари конвойне (пĕрлехи тиев йывăрăшĕ — 2000 тоннă) 280 тиев автомобилĕ çине апат-çимĕç (çав шутра 400 тоннă кĕрпе, 100 тонна пылак, 62,4 тоннă ача-пăча çимĕçĕ, 340 тоннă какай консерви, 30 тоннă тăвар, 60 тоннă сĕт-çу консерви, 0,8 тоннă чей), медикамент япали (54 тоннă медицин пурлăхĕпе эмел), кĕленчĕне тултарнă 679,5 тоннă ĕçме шыв тата 12,3 пин ыйхă михи, çаплах тĕрлĕ хăватлă 69 электростанци комплектне пухнă. «Ведомости» хаçатра ЯЛТМ тата правительство пĕлтернипе, япаласене наци резервĕн ампарĕсенчен пуçтарнă.

Украина влаçĕсем пĕлтерни

Асăрхавсем 

2014 çул Украинăра
Украина тухăçĕнчи хĕçпăшаллă хирĕçӳ (2014)
Гуманитари операцисем
2014 çул Раççейре